โรงเรียนสาธิตมหาวิทยาลัยราชภัฏเทพสตรี

ประวัติ

"โรงเรียนลวะศรี" จัดตั้งขึ้นเมื่อ พ.ศ. 2463 เป็นชื่อแรกของโรงเรียนสาธิตมหาวิทยาลัยราชภัฏเทพสตรี ตั้งอยู่บนพื้นที่ 1 ไร่ ถนนวิชาเยนทร์ ต.ท่าหิน อำเภอเมืองลพบุรี จังหวัดลพบุรี มีนักเรียนรวม 67 คน ครู 8 คน เปิดสอนเป็นสองระดับ คือ ชั้นประถมศึกษาปีที่ 1-4 เป็นสหศึกษาและชั้นมัธยมศึกษาปีที่ 1-3 รับเฉพาะนักเรียนหญิง อีก 15 ปีต่อมา เริ่มเปิดสอนระดับมัธยมศึกษาตอนปลาย ในปี 2479 รับเฉพาะนักเรียนหญิง เข้าเรียนในชั้นมัธยมศึกษาปีที่4 และเปิดสอนชั้นมัธยมศึกษาปีที่ 5 6 ในปีต่อมาตามลำดับ จนถึงวันที่ 14 มิถุนายน พ.ศ. 2483  โรงเรียนได้ย้ายมาตั้งในพื้นที่ 59 ไร่ 2 งาน ของกระทรวงกลาโหม ถนนนารายณ์มหาราช และได้เปลี่ยนชื่อเป็น โรงเรียนสตรีลพบุรีเทพสตรีวิทยาลัย สังกัดกรมสามัญศึกษา โดยความช่วยเหลือของทางราชการและเงินส่วนตัวของจอมพล ป. พิบูลสงคราม พ.ศ. 2486 เปิดสอนแผนกอนุบาล  รับนักเรียนชาย-หญิง ตั้งแต่อายุ 3 ปี เข้าเรียนถึงชั้นประถมศึกษาปีที่ 4 จน พ.ศ. 2497 แยกแผนกอนุบาลออกตั้งเป็นโรงเรียนใหม่ พร้อมอาคารที่ใช้ชือ โรงเรียนอนุบาลลพบุรี มาจนถึงปัจจุบัน
วันที่ 29 มีนาคม พ.ศ. 2498 โรงเรียนได้รับการเปลี่ยนชื่อเป็น โรงเรียนเทพสตรีวิทยาลัย สังกัดกรมฝึกหัดครู และได้รับการยกฐานะเป็น วิทยาลัยครูเทพสตรี เมื่อวันที่ 1 พฤศจิกายน พ.ศ. 2501  พร้อมทั้งเปิดรับนักเรียนชั้นประถมศึกษา เพื่อเตรียมไว้สำหรับนัเรียนฝึกหัดครูสังเกตการสอนและฝึกสอน  จนถึง พ.ศ. 2521 จึงงดรับนักเรียนชั้นประถมศึกษา เปิดสอนเฉพาะนักเรียนชั้นมัธยมศึกษา ใช้ชื่อ โรงเรียนสาธิตวิทยาลัยครูเทพสตรี และเปลี่ยนชื่อมาเป็น โรงเรียนสาธิตสถาบันราชภัฏเทพสตรี  เมื่อพระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานนาม สถาบันราชภัฏ เป็นชื่อ สถาบันการศึกษาในกรมฝึกหัดครู กระทรวงศึกษาธิการแทนชื่อ วิทยาลัยครู เมื่อวันที่ 14 กุมภาพันธ์ พ.ศ. 2535 และได้รับสถาปนาเป็นมหาวิทยาลัยราชภัฏ ตามพระราชบัญญัติมหาวิทยาลัยราชภัฏ พ.ศ. 2547 จึงใช้ชื่อว่า โรงเรียนสาธิตมหาวิทยาลัยราชภัฏเทพสตรี 
ปัจจุบันโรงเรียนสาธิตมหาวิทยาลัยราชภัฏเทพสตรี ตั้งอยู่บนพื้นที่ส่วนหลังของมหาวิทยาลัยราชภัฏเทพสตรี ใช้อาคาร 7, 15 และ 18 เปิดสอนช่วงชั้นที่ 3-4 เน้นทางด้านวิทยาศาสตร์-คณิตศาสตร์

โรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร

ที่ตั้ง
ตั้งอยู่ในวัดพระพุทธบาท ราชวรมหาวิหาร เลขที่ 19 หมู่ 8 ตำบลขุนโขลน อำเภอพระพุทบาท จังหวัดสระบุรี รหัสไปรษณีย์                                    
18120 โทรศัพท์ 036-266-672              
เว็บไซต์ https://th-th.facebook.com/satit.tru.watphraputtabat/
เป้าหมาย จัดการศึกษาระดับมัธยมศึกษา ที่เน้นคุณธรรมนำความรู้
ปรัชญา  “ลูกสาธิต เป็นผู้มีความรู้คู่คุณธรรม นำทักษะพัฒนาชีวิต”
เอกลักษณ์ของโรงเรียน เป็นโรงเรียนคุณธรรม
อัตลักษณ์ของนักเรียน เป็นผู้มีความรู้คู่คุณธรรม มีวินัย มีจิตสาธารณะ
วิสัยทัศน์ของโรงเรียน โรงเรียนสาธิตมหาวิทยาลัยราชภัฏเทพสตรี สาขาวัดพระพุธบาท ราชวรมหาวิหาร เป็นโรงเรียนคุณธรรม มุ่ง
พัฒนาผู้เรียนให้มีความรู้ มีคุณธรรม ใช้แนวปฏิบัติทางพระพุทธศาสนาในการดำเนินชีวิต
ประวัติโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร
โรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรวิหารได้ ได้รับการจัดตั้งขึ้น เมื่อวันที่ 8 กุมภาพันธ์ พ.ศ. 2553  เป็นโรงเรียนในกำกับของมหาวิทยาลัยราชภัฏเทพสตรี คือเป็น โรงเรียนสาขาของโรงเรียนสาธิตมหาวิทยาลัยราชภัฏเทพสตรี 
มหาวิทยาลัยราชภัฏเทพสตรี โดย รศ.ดร.กวี ศิริโภคาภิรมย์ อธิการบดีมหาวิทยาลัยราชภัฏเทพสตรีและวัดพระพุทธบาท ราชวรมหาวิหาร โดยพระธรรมปิฎก (ชวลิต อภิวฑฺฒโน ป.ธ.๙) เจ้าอาวาสวัดพระพุทธบาท ราชวรวิหาร เจ้าคณะจังหวัดสระบุรี ได้ลงนามร่วมกัน (MOU) ในการจัดการศึกษาตามหลักสูตรแกนกลางการศึกษาขั้นพื้นฐาน พุทธศักราช 2551 ของกระทรวงศึกษาธิการ เริ่มเปิดสอนระดับชั้นมัธยมศึกษาตอนต้น และ มัธยมศึกษาตอนปลาย ตั้งแต่ปีการศึกษา 2553 (มัธยมศึกษาปี่ที่1  และมัธยมศึกษาปี่ที่4)เริ่มดำเนินการวันที่ 1 มีนาคม พ.ศ. 2553
โดยมีเจตนารมณ์ของการจัดตั้งโรงเรียน คือ เพื่อเป็นรูปแบบตัวอย่างของการจัดการศึกษาที่ เน้นคุณธรรม นำความรู้
ผู้อุปถัมภ์โรงเรียน พระธรรมปิฎก (ชวลิต อภิวฑฺฒโน ป.ธ.๙) เจ้าอาวาสวัดพระพุทธบาท ราชวรวิหาร เจ้าคณะจังหวัดสระบุรี
เพิ่มเติม
ในปีการศึกษา 2553 มหาวิทยาลัยราชภัฏเทพสตรี ได้มีการจัดตั้งโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหารขึ้น ซึ่งเกิดจากความร่วมมือทางวิชาการกันระหว่างมหาวิทยาลัยราชภัฏเทพสตรีและวัดพระพุทธบาท ราชวรมหาวิหาร โดยมีพระธรรมปิฎก เจ้าอาวาสวัดพระพุทธบาท ราชวรมหาวิหาร เป็นองค์อุปถัมป์ ในปีการศึกษาแรก มีการรับนักเรียนในระดับชั้นมัธยมศึกษาปีที่ 1 และชั้นมัธยมศึกษาปีที่ 4 โดยได้ใช้สถานที่ของวัดพระพุทธบาท ราชวรมหาวิหาร อำเภอพระพุทธบาท จังหวัดสระบุรี  ซึ่งได้มีการก่อสร้างอาคารเรียน 3 ชั้นรูปตัว U เป็นสถานที่ในการจัดการเรียนการสอน  โรงเรียนสาธิตฯ สาขานี้จะเน้นการจัดการเรียนการสอนตามแนวคุณธรรม นำความรู้ โดยใช้หลักสูตรเดียวกับโรงเรียนสาธิตมหาวิทยาลัยราชภัฎเทพสตรี โดยมี รองผู้อำนวยการ โรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร คือ คุณอรพรรณ วรรณกุล เป็นผู้ดูแลแทนผู้อำนวยการ
กิจกรรมของโรงเรียน
•ภาพกิจกรรมเข้าค่ายอบรมคุณธรรม ของโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร
•ภาพกิจกรรมวันวิสาขบูชา ของโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร
•ภาพกิจกรรมวันไหว้ครู ของโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร
•ภาพกิจกรรมรับน้อง ของโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร
•ภาพกิจกรรมกีฬาสีภายใน ของโรงเรียนสาธิตมหาวิทยาลัยราชภัฏเทพสตรี สาขาวัดพระพุทธบาท ราชวรมหาวิหาร